Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: a 176/1997. (X. 11.) Korm. rendelethez]
Paragraph Index: 199

1. ábra szerinti megoszlás alapján az egyes irányokra számított megengedett mértékét. Az L2 és F5 irányokban a forgalomnagyság tûrése a többi irányra vonatkozó feltételek mellett +5%. 3.2. Az L4 irányra az 1. ábra szerint engedélyezett forgalomnagyság nem léphetõ túl. Az L4 leszállási irányt csak a legalább az ICAO 16. számú melléklet 1. kötet (1993. évi változat) 3. fejezet szerinti zajkövetelményeket kielégítõ, 100 tonna legnagyobb megengedett felszálló tömeget meg nem haladó repülõgépek vehetik igénybe munkanapokon 8 és 22 óra között. 3.3. A 3.1. és 3.2. pontban foglalt rendelkezések alól rendkívüli idõjárási körülmények vagy más elháríthatatlan akadály felmerülése esetén a légiirányítást végzõ szervezet kérelmére a légiközlekedési hatóság meghatározott idõre felmentést adhat. A felmentés tényét, idõtartamát és indokolását jegyzõkönyvben kell rögzíteni, és annak 1-1 példányát a felmentés kezdetétõl számított 2 héten belül meg kell küldeni a környezetvédelmi hatóságnak, valamint — ha van — a zajvédelmi bizottságnak. 3.4. A felszálló repülõgépek nyomvonalainak 67%-a 6000 m-ig ± 1000 m-re szélesedõ sávban szóródhat (fordulásnál a terület követi a pálya vetületének görbületét). 3.5. Érkezések során a végsõ megközelítésben a süllyedést úgy kell szabályozni, hogy a hajtómû teljesítmény-növelése — amikor az a repülésbiztonság szempontjából lehetséges — elkerülhetõ legyen. 3.6. Mûszeres vagy látással történõ megközelítést végrehajtani 3˚-os siklópálya alatt nem lehet. 3.7. Indulások során a légijármûvezetõk — amikor az a repülésbiztonság szempontjából lehetséges — a felszállást folyamatos gurulásból hajtsák végre, és kerüljék el a hajtómûvek jelentõs teljesítménynövelését a felszállás elõtt álló helyzetben. 3.8. A repülõtérrel szomszédos terület alacsony magasságon történõ átrepülésének elkerülése érdekében az emelkedés kezdeti szakaszában a repülésbiztonságra figyelemmel a megengedett legnagyobb emelkedési mértéket kell tartani.

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes